**trecere(azil)**

*George Ioniţă*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

a ruginit mânerul de la poartă

uşa scârţâie când o deschizi

icoana pânze de păianjen poartă

nu s-a mai rugat demult aici...

în curte iarba nu a mai crescut

rozele au floare de măceş

şi nimeni nu a mai trecut

viei strugurii să-i fi cules...

eu te mint de fiecare dată

că toate sunt aşa cum le-ai lăsat

şi tu mă rogi - în prag măcar o dată

să m-aştepţi când o să vin în sat...